യുവനടൻമാരിൽ ശ്രദ്ധേയനും ഹരിശ്രീ അശോകന്റെ മകനുമായ അർജുൻ അശോകന്റെ വിവാഹ വീഡിയോകൾ സോഷ്യൽ മീഡിയയിൽ വൈറലാകുകയാണ് . ഇന്നലെ നടന്ന വിവാഹവും വിവാഹ സത്കാരവും താരസമ്പന്നത്താൽ ശ്രദ്ധേയമായിരുന്നു . മമ്മൂട്ടി , മോഹൻലാൽ , ദുൽഖർ സൽമാൻ , ജയറാം , കുഞ്ചാക്കോബോബൻ , ആസിഫ് അലി , സൌബിൻ ഷാഹിർ , ഗണപതി , രജീഷ വിജയൻ , നിരഞ്ജന തുടങ്ങി വൻ താരനിരയാണ് അർജുനെ ആശീർവദിക്കാനായെത്തിയത് . പാട്ടും ഡാൻസുമായി അർജുനും ഹരിശ്രീ അശോകനും വേദിയെ സമ്പന്നമാക്കുകയും ചെയ്തു . ഏവരും വലിയ ആവേശത്തോടെയാണ് കല്യാണചെറുക്കന്റെയും അച്ഛന്റെയും പാട്ടും ഡാൻസും ഏറ്റെടുത്തത് . എറണാകുളം സ്വദേശിനിയും ഇൻഫോ പാർക്കിൽ ഉദ്യോഗസ്ഥയുമായ നിഖിത ഗണേശന്റെ കഴുത്തിലാണ് അർജുൻ മിന്നുകെട്ടിയത് . എട്ടുവർഷത്തോളം നീണ്ട പ്രണയത്തിനൊടുവിലാണ് അർജുനും നിഖിതയും വിവാഹിതരായത് . മികച്ച അഭിനയപ്രകടനം കൊണ്ട് പ്രേക്ഷകരുടെ ഇഷ്ടതാരമായി മാറിയ ആളാണ് അർജുൻ . പറവയിലൂടെയാണ് ഈ താരം പ്രേക്ഷക ഹൃദയത്തിൽ ഇടംപിടിച്ചത് . ബിടെകിലും ശ്രദ്ധേയമായ വേഷമാണ് താരത്തിന് ലഭിച്ചത് .